01989A0315(01) — DA — 21.09.2017 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

AFTALE

mellem Det Europæiske Økonomiske Fællesskab og Canada om handel med alkoholholdige drikkevarer







DET EUROPÆISKE ØKONOMISKE FÆLLESSKAB og CANADAS REGERING, i det følgende benævnt »parterne«, SOM TAGER HENSYN til deres respektive rettigheder og forpligtelser i henhold til Den almindelige Overenskomst om Told og Udenrigshandel med hensyn til behandling af varer, især alkoholholdige drikkevarer, med oprindelse i den anden parts område, SOM HENVISER til undersøgelsesresultaterne og konklusionerne fra GATT-panelet vedrørende canadiske provinssalgskontorers import, distribution og salg af alkoholholdige drikkevarer, SOM ØNSKER at bringe deres uoverensstemmelser om handelen inden for sektoren for alkoholholdige drikkevarer til ophør og sikre, at internationale retlige forpligtelser overholdes, samtidig med at de anerkender det midlertidige behov for strukturelle tilpasninger, og SOM BESTRÆBER SIG PÅ at sikre, at foranstaltninger, som for tiden gælder for salg af alkoholholdige drikkevarer med oprindelse i Det Europæiske Økonomiske Fællesskab, ikke gøres mere restriktive, ER BLEVET ENIGE OM FØLGENDE:







Artikel 1

Definitioner

I denne aftale forstås ved:

»basispris«, prisen for alkoholholdige drikkevarer leveret på bestemmelsesstedet; denne pris kan indbefatte de canadiske kompetente myndigheders serviceomkostninger;

▼M1 —————

▼B

»canadisk kompetent myndighed«, en regering eller en styrelse, et nævn eller et andet regeringsorgan, som ved lov er bemyndiget til at kontrollere salget af destilleret spiritus, vin og øl;

»serviceomkostninger«, de reviderede udgifter i forbindelse med indkøb, oplagring, levering til udsalgsstederne, håndtering og salg af alkoholholdige drikkevarer;

▼M1

»forskel i serviceomkostninger«, forskellen mellem serviceomkostningerne for et importeret produkt og serviceomkostningerne for et tilsvarende nationalt produkt;

▼B

»Fællesskabet«, Det Europæiske Økonomiske Fællesskab;

»slettelse af en liste«, tilbagekaldelse af en vare, der er opført på en liste;

»destilleret spiritus«, spiritus, likør og andre spiritusholdige drikkevarer;

▼M1 —————

▼B

»opførelse på en liste«, en canadisk kompetent myndigheds beslutning om, at bestemte mærker eller typer af destilleret spiritus, vin og øl må sælges i dens forretninger;

»bruttofortjeneste«, det beløb, der lægges til en basispris og til gældende told og afgifter, og som fører til fastlæggelse af en detailpris;

▼M1 —————

▼B

»foranstaltning«, enhver lov, ordning, procedure, betingelse eller praksis;

▼M1 —————

▼B

»canadisk vare«, destilleret spiritus, vin eller øl, der er fremstillet, aftappet eller emballeret i Canada;

»fællesskabsvare«, destilleret spiritus, vin eller øl, der er fremstillet i Fællesskabets toldområde;

▼M1

»detailsalg«, salg af spiritus til den endelige forbruger eller til en restaurant, en bar, en klub eller anden autoriseret virksomhed;

▼M2

»kompetent myndighed«, en regering eller kommission, bestyrelse eller andet offentligt organ i en part, der har hjemmel i loven til at kontrollere salget af vin og destilleret spiritus.

▼M1

Artikel 2

National behandling og mestbegunstigelsesbehandling

1. I overensstemmelse med WTO-aftalen indrømmer de canadiske kompetente myndigheder spiritus, der er produceret i Fællesskabet, national behandling og mestbegunstigelsesbehandling. Hvad angår en provins, er national behandling og mestbegunstigelsesbehandling ensbetydende med behandling, der ikke er mindre gunstig end den mest gunstige behandling, den pågældende provins indrømmer tilsvarende produkter hidrørende fra Canada eller et tredjeland.

2. Uanset stk. 1 kan de canadiske kompetente myndigheder inden for deres respektive jurisdiktioner, hvis den iværksættes på en måde, der er forenelig med canadisk lov, opretholde en foranstaltning:

a) som begrænser et destilleris eller en vinfremstillingsvirksomheds salg på sit område til destilleret spiritus eller vin, der er produceret dersteds til priser, som ikke er lavere end udsalgsstedernes pris for tilsvarende destilleret spiritus eller vin med oprindelse i Fællesskabet

▼M2

b) som kræver, at der fra eksterne private vinudsalgssteder i Ontario og British Columbia kun sælges vin, der er fremstillet af canadiske vinfremstillingsvirksomheder. Antallet af disse eksterne private vinudsalgssteder, som kun har tilladelse til at sælge vin, der er fremstillet af canadiske vinfremstillingsvirksomheder i disse provinser, må ikke overstige 292 i Ontario og 60 i British Columbia

▼M1

c) som med den eksisterende undtagelse for otte vinmærker med oprindelsesbetegnelse kræver, at vin uden oprindelsesbetegnelse og uden angivelse af sortsnavne, der sælges fra købmandsforretninger i Quebec i henhold til gældende bestemmelser, er aftappet i Quebec, forudsat at der er alternative udsalgssteder i Quebec, hvor der sælges vin hidrørende fra Fællesskabet, uanset om den pågældende vin er aftappet i Quebec eller ej.

Artikel 3

Geografiske betegnelser

1. Vin eller spiritus, der uretmæssigt er forsynet med en geografisk betegnelse, som er beskyttet under canadisk lov, kan ikke opføres på en liste eller sælges af de canadiske kompetente myndigheder.

2. De canadiske kompetente myndigheder opretholder i forbindelse med udøvelsen af enhver funktion vedrørende køb og salg af vin deres regler for køb eller deres politik med hensyn til geografiske fællesskabsbetegnelser, således at der ikke markedsføres vine, som ikke har oprindelse det sted, der angives med pågældende navn, hvis dette ikke skete den 1. november 2002.

▼M2

Artikel 4

Handelsmæssig behandling

1. De kompetente myndigheder overholder bestemmelserne i GATT-aftalens artikel XVII om statslige handelsvirksomheder i forbindelse med udøvelsen af deres beføjelser vedrørende køb, distribution og detailsalg af produkter med oprindelse i den anden part, herunder med henblik på, at der kun træffes beslutninger i overensstemmelse med handelsmæssige hensyn, og de indrømmer i overensstemmelse med sædvanlig handelsmæssig praksis den anden parts virksomheder passende muligheder for at konkurrere om deltagelsen i sådanne køb.

2. Hver part træffer alle mulige foranstaltninger til at sikre, at en virksomhed, som har fået tildelt et monopol inden for handel med og salg af vin og spiritus på dens territorium, ikke udnytter sin monopolstilling til, enten direkte eller indirekte, herunder via sine forbindelser med sit moderselskab, datterselskaber eller andre virksomheder med fælles ejerskab, at sælge vin og spiritus på et marked uden for det område, hvor virksomheden har en monopolstilling, som forårsager en konkurrencebegrænsende virkning, der medfører en mærkbar begrænsning af konkurrencen på dette marked.

Artikel 4a

Prisfastsættelse

1. Parternes kompetente myndigheder sikrer, at bruttofortjenester, serviceomkostninger eller andre priselementer ikke er diskriminerende, at de anvendes på alt detailsalg og er i overensstemmelse med artikel 2.

2. Der kan kun være tale om en serviceomkostningsforskel for den anden parts produkter, hvis den ikke overstiger de nødvendige ekstraomkostninger i forbindelse med markedsføring af den anden parts produkter under hensyntagen til ekstraomkostninger, som bl.a. er resultatet af leverancemetoder og -hyppighed.

3. Hver part sikrer, at serviceomkostninger ikke anvendes på den anden parts produkter på grundlag af produktets værdi.

4. Serviceomkostningsforskellen skal i overensstemmelse med almindelig regnskabspraksis begrundes af uafhængige revisorer på grundlag af en revision, der gennemføres på den anden parts anmodning senest et år efter ikrafttrædenaf aftalen om vin og spiritus fra 2003 og efterfølgende på den pågældende parts anmodning mindst hvert fjerde år. Revisionsresultaterne forelægges begge parter senest et år efter anmodningen.

5. De kompetente myndigheder ajourfører serviceomkostningsforskellen efter behov for at afspejle den forpligtelse, der er indgået i medfør af artikel 4a, stk. 2.

6. De kompetente myndigheder oplyser om gældende serviceomkostningsforskelle gennem offentligt tilgængelige kommunikationsmidler som f.eks. deres officielle websted.

7. De kompetente myndigheder opretter et kontaktpunkt for den anden parts spørgsmål og problemer med hensyn til serviceomkostningsforskelle. En part besvarer en anmodning fra den anden part skriftligt inden for en frist på 60 dage efter modtagelsen af anmodningen.

▼M2

Artikel 4b

Blandingskrav

Ingen af parterne må indføre eller opretholde foranstaltninger, der kræver, at destilleret spiritus importeret fra den anden parts territorium med henblik på aftapning blandes med destilleret spiritus fra den importerende part.

▼B

Artikel 5

Foranstaltninger vedrørende opførelse på og slettelse af en liste

1. Canadiske kompetente myndigheders foranstaltninger vedrørende opførelse på eller slettelse af en liste med hensyn til fællesskabsvarer skal:

a) være ikke-diskriminatoriske;

b) være baseret på normale handelsmæssige hensyn;

c) være gennemskuelige og ikke skabe skjulte handelshindringer, og

d) offentliggøres og gøres tilgængelige for personer med interesse i handelen med og opførelse på en liste af sådanne varer eller beslutninger om at slette disse af en liste.

2. De canadiske kompetente myndigheder skal med hensyn til ansøgninger om fællesskabsvarers opførelse på en liste eller beslutninger om slettelse af sådanne varer af en liste:

a) straks give ansøgerne skriftlig meddelelse om beslutninger;

▼M1

b) i tilfælde af afslag på opførelse på en liste eller slettelse af en liste, give skriftlig begrundelse herfor;

▼B

c) sikre administrative appelprocedurer til hurtig objektiv prøvelse af en beslutning om at afslå optagelse på en liste eller en beslutning om slettelse af en liste.

Artikel 6

Konsultationer

Parterne overvåger gennemførelsen af aftalen og indleder omgående, efter anmodning fra en af parterne, konsultationer om ethvert spørgsmål i forbindelse med fortolkning og gennemførelse af aftalen. Dette omfatter konsultationer om foranstaltninger, som for tiden begunstiger salget af fællesskabsvarer.

▼M1

Artikel 7

Afsluttende bestemmelser

1. Parterne bevarer deres rettigheder og forpligtelser i henhold til WTO-aftalen.

2. Intet i denne aftale berører rettighederne for en leverandør, dennes agent eller andre interesserede parter omfattet af canadisk lov.

3. Udøver en canadisk provinsmyndighed ikke sine beføjelser med hensyn til produktudvælgelse og detailsalg, omfattes den ikke af bestemmelserne i denne aftale.

▼B

Artikel 8

Varighed

Denne aftale træder i kraft ved undertegnelsen.

Denne aftale gælder på ubestemt tid. ►M1 Hver af parterne kan ophæve den med et års varsel. ◄

▼M1

Ønsker en af parterne at bringe aftalen mellem Fællesskabet og Canada om handel med vin og spiritus til ophør, medfører dette samtidigt nærværende aftales ophør.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

BREVVEKSLINGER

Brev nr. 1

Bruxelles, den 28. februar 1989.

Hr.,

Jeg henviser til aftalen mellem Canada og Det Europæiske Økonomiske Fællesskab om handel med alkoholholdige drikkevarer, som blev undertegnet i dag.

Jeg skal herved bekræfte, at Canadas premierminister og de canadiske provinsregeringers ledere har indvilget i at indlede forhandlinger, med deltagelse fra forbundsregeringen og provinsregeringerne, vedrørende nedbringelse eller fjernelse af handelshindringer mellem provinserne for alkoholholdige drikkevarer, inklusive øl.

Canada vil bringe sine prisfastsættelsesforanstaltninger for øl i overensstemmelse med sine forpligtelser i henhold til GATT, når forhandlingerne har ført til de ønskede resultater.

Modtag, hr., forsikringen om min mest udmærkede højagtelse.

For Canadas regering

Brev nr. 2

Bruxelles, den 28. februar 1989.

Hr.,

Jeg anerkender herved modtagelsen af Deres skrivelse af dags dato vedrørende forskelle i bruttofortjeneste på øl.

Jeg har taget til efterretning, at Canadas regering har til hensigt at bringe sine prisfastsættelsesforanstaltninger for øl i overensstemmelse med dens forpligtelser i henhold til GATT.

Modtag, hr., forsikringen om min mest udmærkede højagtelse.

På vegne af Rådet for De Europæiske Fællesskaber

Brev nr. 1

Bruxelles, den 28. februar 1988.

Hr.,

I forbindelse med den bilaterale ordning til bilæggelse af uoverensstemmelserne mellem Canada og Fællesskabet med hensyn til praksis fulgt af provins-»liquor boards« i Canada, som vi har undertegnet dags dato, bekræfter jeg herved, at Fællesskabet er rede til at indlede forhandlinger med Canada om gensidig overvågning og beskyttelse af betegnelserne på alkoholholdige drikkevarer. Jeg har taget til efterretning, at Canadas regering ligeledes er rede til at indlede parallelle forhandlinger om gensidig anerkendelse af oprindelsesbetegnelser for vin, og at vi er enige om at indlede disse forhandlinger i løbet af det første kvartal i 1989.

Jeg anmoder Dem venligst om at bekræfte, at Canadas regering er indforstået med indholdet af dette brev.

Modtag, hr., forsikringen om min mest udmærkede højagtelse.

På vegne af Rådet for De Europæiske Fællesskaber

Brev nr. 2

Bruxelles, den 28. februar 1989.

Hr.,

Jeg takker Dem for Deres skrivelse af dags dato med tilkendegivelse af, at Fællesskabet er rede til at indlede forhandlinger om gensidig overvågning og beskyttelse af betegnelser for alkoholholdige drikkevarer og om gensidig anerkendelse af oprindelsesbetegnelser for vin. Jeg bekræfter herved, at Canadas regering er rede til at indlede de foreslåede forhandlinger.

Modtag, hr., forsikringen om min mest udmærkede højagtelse.

For Canadas regering